ਇਹ ਹਰੇਕ ਦੀ ਇੱਛਾ ਹੁੰਦੀ ਹੈ ਪਰ ਅਸਲ 'ਚ ਸਾਡੇ ਨਾਲ ਉਹ ਨਹੀਂ ਹੁੰਦਾ। ਇਹ ਹਕੀਕਤ ਤੋਂ ਪਰੇ ਲੱਗਦਾ ਹੈ।  

ਭਾਵੇਂ ਕਿ ਅਸੀਂ ਲੰਬਾ ਸਮਾਂ ਜਿਉਂਦੇ ਹਾਂ ਪਰ ਸਾਡੇ ਜ਼ਿਆਦਾਤਰ ਸਾਲ ਬਿਮਾਰੀ ਅਤੇ ਸਿਹਤ ਸੁਧਾਰ 'ਚ ਨਿਕਲ ਜਾਂਦੇ ਹਨ ਅਤੇ ਅਕਸਰ ਉਨ੍ਹਾਂ 'ਚੋਂ ਵੀ ਕਈ ਬਿਮਾਰੀਆਂ ਤਾਂ ਤਾਉਮਰ ਲਈ ਹੋ ਜਾਂਦੀਆਂ ਹਨ।

ਯੂਕੇ ਦੇ ਕੌਮੀ ਅੰਕੜਿਆਂ ਦੇ ਵਿਸ਼ਲੇਸ਼ਣ ਮੁਤਾਬਕ ਯੂਕੇ ਵਿੱਚ 65 ਮਿਲੀਅਨ ਲੋਕਾਂ ਵਿੱਚੋਂ 8.45 ਮਿਲੀਅਨ ਲੋਕਾਂ ਦਾ ਹੀ 100 ਸਾਲ ਤੱਕ ਜੀਣ ਦਾ ਅਨੁਮਾਨ ਹੈ। 
ਅਬਾਦੀ ਦੇ ਹਿਸਾਬ ਨਾਲ ਇਹ 10 'ਚੋਂ ਇੱਕ ਹੈ ਅਤੇ ਅਸੀਂ ਆਪਣੀ ਉਮਰ ਦਾ ਇੱਕ ਤਿਹਾਈ ਹਿੱਸਾ ਬੁਢਾਪੇ 'ਚ ਜਿਉਂਦੇ ਹਾਂ। 
ਵੱਧਦੀ ਉਮਰ ਵਿਸ਼ਵਵਿਆਪੀ ਮੁੱਦਾ ਹੈ। 65 ਸਾਲਾਂ ਅਤੇ ਇਸ ਤੋਂ ਵੱਧ ਉਮਰ ਦੇ ਲੋਕਾਂ ਦੀ ਗਿਣਤੀ 2050 ਤੱਕ 1.5 ਬਿਲੀਅਨ ਤੋਂ ਲਗਭਗ ਤਿੰਨ ਗੁਣਾ ਵੱਧਣ ਦਾ ਅੰਦਾਜ਼ਾ ਹੈ।
ਕੈਲੀਫੋਰਨੀਆ 'ਚ ਵੱਧਦੀ ਉਮਰ 'ਤੇ ਖੋਜ ਦਾ ਮੁੱਖ ਕੇਂਦਰ ਹੈ ਅਤੇ ਇੱਥੇ ਹੀ ਮੈਂ ਵਿਗਿਆਨਕਾਂ ਅਤੇ ਲੰਮੇਰੀ ਉਮਰ ਦੇ ਲੋਕਾਂ ਨਾਲ ਮਿਲਿਆ। 
ਇਨ੍ਹਾਂ 'ਚੋਂ ਇੱਕ ਸੀ ਆਇਰੀਨ ਓਬੇਰਾ, 84 ਸਾਲਾਂ ਦੀ ਆਇਰੀਨ ਆਪਣੀ ਉਮਰ ਦੇ ਹਿਸਾਬ ਨਾਲ ਦੁਨੀਆਂ ਦੀ ਸਭ ਤੋਂ ਫੁਰਤੀਲੀ ਔਰਤ ਹੈ। 
ਉਹ ਆਪਣੇ ਜੁੱਸੇ ਅਤੇ ਸੰਤੁਲਨ ਕਰਕੇ ਆਪਣੀ ਉਮਰ ਦੇ ਲੋਕਾਂ ਨਾਲੋਂ ਵੱਖਰੀ ਦਿਸਦੀ ਹੈ।
ਉਸ ਦਾ ਜੀਵਨ ਬਤੀਤ ਕਰਨ ਦਾ ਸਿਧਾਂਤ ਸਾਧਾਰਣ ਹੈ, "ਇੱਕ ਕਮਜ਼ੋਰ ਕਦੀ ਜਿੱਤ ਨਹੀਂ ਸਕਦਾ ਅਤੇ ਜੇਤੂ ਕਦੀ ਹਾਰ ਨਹੀਂ ਮੰਨ ਸਕਦਾ।"
ਇੱਕ ਜੇਤੂ ਹੋਣ ਲਈ ਹੌਂਸਲਾ, ਦ੍ਰਿੜ ਸੰਕਲਪ ਅਤੇ ਅਣਥੱਕ ਮਿਹਨਤ ਦੀ ਲੋੜ ਹੁੰਦੀ ਹੈ। 
ਮੈਂ ਆਇਰੀਨ ਅਤੇ ਉਨ੍ਹਾਂ ਦੇ ਕੋਚ ਏਲਨ ਕੋਲਿੰਗ ਨੂੰ ਸੈਂਨ ਫ੍ਰਾਂਸਿਸਕੋ ਨੇੜੇ ਛੇਬੋਟ ਕਾਲਜ 'ਚ ਮਿਲਿਆ। 

ਆਇਰੀਨ ਮਾਸਟਰ ਐਥਲੀਟ 'ਚ ਪਿਛਲੇ 4 ਦਹਾਕਿਆਂ ਦੇ ਰਿਕੋਰਡ ਤੋੜ ਚੁੱਕੀ ਹੈ
ਇੱਥੇ ਉਹ ਉਨ੍ਹਾਂ ਨੂੰ ਹਫਤੇ ਵਿੱਚ 3-4 ਵਾਰ ਸਿਖਲਾਈ ਦਿੰਦੇ ਹਨ। ਆਈਰੀਨ ਦਾ ਜਿਮ ਸੈਸ਼ਨ, ਟੈਨਿਸ ਅਤੇ ਗੇਂਦਬਾਜੀ ਸਾਰਾ ਦਿਨ ਚੱਲਦਾ ਹੈ। 
ਉਸ ਦਾ ਬਿਮਾਰੀ ਵਾਲਾ ਸਮਾਂ ਇਹ ਸੀ ਜਦੋਂ ਉਸ ਨੇ ਆਪਣਾ ਭਾਰ ਘਟਾਉਣ ਲਈ ਸਖ਼ਤ ਮਿਹਨਤ ਕੀਤੀ ਸੀ। 
ਮੈਂ ਜਿੰਨੇ ਵੀ ਵੱਧ ਉਮਰ ਦੇ ਲੋਕਾਂ ਨਾਲ ਮਿਲਿਆ ਉਨ੍ਹਾਂ 'ਚੋਂ ਆਇਰੀਨ ਦਾ ਰਵੱਈਆ ਸਕਾਰਾਤਮਕ ਸੀ। ਉਸ ਦੀ ਉਮਰ ਦੇ ਲਿਹਾਜ਼ ਨਾਲ ਉਸ ਦੇ ਇਰਾਦੇ ਤੰਗ ਨਹੀਂ ਹਨ। 
ਆਈਰੀਨ ਸਮਾਜ ਵਿੱਚ ਵੀ ਵਿਚਰਦੀ ਹੈ ਅਤੇ ਉਹ ਖੇਡ ਦੌਰਾਨ ਜਿੰਨਾਂ ਲੋਕਾਂ ਨਾਲ ਮਿਲਦੀ ਹੈ, ਉਨ੍ਹਾਂ ਨਾਲ ਜੁੜੀ ਰਹਿੰਦੀ ਹੈ। 

ਆਈਰੀਨ ਆਪਣੇ ਸਥਾਨਕ ਭਾਈਚਾਰੇ ਲਈ ਵੀ ਸਵੈ ਸੇਵਕ ਵਜੋਂ ਕੰਮ ਕਰਦੀ ਹੈ। 
ਲੰਮੇਰੀ ਉਮਰ ਦਾ ਸੁਮੇਲ ਸਰੀਰਕ ਅਤੇ ਦਿਮਾਗ਼ੀ ਕਸਰਤ ਨਾਲ ਵਧਿਆ ਬਣਿਆ ਰਹਿੰਦਾ ਹੈ। 
ਨੁਸਖ਼ਾ : ਤੁਸੀਂ ਕਿਵੇਂ ਵਧਾ ਸਕਦੇ ਹੋ ਆਪਣੀ ਉਮਰ?